**Թրինե Շայ Գրանդե** (նորվ.՝ Trine Skei Grande, հոկտեմբերի 2, 1969(1969-10-02), Overhalla, Նուր Տրյոնդելագ), նորվեգացի քաղաքական գործիչ, Նորվեգիայի լիբերալ կուսակցության առաջնորդ։ Օսլոյում Նորվեգիայի խորհրդարանի անդամ է։

Գործունեություն
---------------

2001 թվականին առաջին անգամ եղել է խորհրդարանի պատգամավոր, 2001-2005 թվականներին՝ Ազատական կուսակցության խորհրդարանական առաջնորդ։ 2005 թվականի խորհրդարանական ընտրություններում ընտրվել է խորհրդարանի պատգամավոր, ապա վերընտրվել 2009 և 2013 թվականների խորհրդարանական ընտրություններում։

Գրանդեն լեզուներ և տնտեսագիտություն է ուսանել Նորվեգիայի գիտության և տեխնոլոգիաների համալսարանում, հետագայում`քաղաքագիտություն և պատմություն է ուսանել Օսլոյի համալսարանում։ Նախքան քաղաքականություն մտնելը, աշխատել է որպես լրագրող, ավագ դպրոցի ուսուցչուհի և Նուր Թրյոնդելագի համալսարանական քոլեջի դասախոս։ 2008 թվականին, երբ հանրությանը հայտնի դարձավ, որ նա 17 տարեկանի հետ սեռական հարաբերություն է ունեցել, Գրանդեն պատասխանեց. «Հավանաբար հիմար բան եմ արել, բայց ես հարձակվող չեմ»։

Գրանդեն 1999-2000 թվականներին եղել է Լիբերալ կուսակցության կենտրոնական վարչության անդամ, 2000-2010 թվականներին՝ փոխնախագահ։ Գրանդեն 2009 թվականի խորհրդարանական ընտրություններում ընտրվել է Օսլոյի պատգամավոր, չնայած Լիբերալ կուսակցությունը ծանր հարված է ստացել։ Գրանդեն և Բորգիլդ Թենդենը Աքերսհուսից ընտրված միակ ազատական պատգամավորներն էին։ Լարս Սպոնհայմի հրաժարականից հետո, որպես կուսակցության առաջնորդ, Գրանդեն 2010 թվականին Գլխավոր ասամբլեայում ընտրվել է Լիբերալ կուսակցության առաջնորդ։

2013 թվականին Գրանդեի ղեկավարությամբ Լիբերալ խորհրդարանական խումբն ունեցավ ևս յոթ խորհրդարանական անդամներ։ Ներկայումս Լիբերալ կուսակցությունը, քրիստոնեա-դեմոկրատական կուսակցության (Նորվեգիա) (KrF) հետ պայմանավորվածություն ունի երկու իշխող կուսակցությունների հետ՝ Պահպանողական կուսակցության և Առաջընթացի կուսակցության (FrP)՝ նրանց տալով կառավարման 
ազդեցության հնարավորություն, թեև նրանց կառավարության կազմից դուրս են։

### Մշտական հանձնաժողովներ

* 2013-2017 թթ. Արտաքին գործերի և պաշտպանության հանձնաժողովի անդամ
* 2009-2013 թթ. Կրթության, հետազոտությունների և եկեղեցական հարցերի հանձնաժողովի անդամ
* 2009-2013 թթ. Արտաքին հարաբերությունների ընդլայնված հանձնաժողովի անդամ
* 2009-2013 թթ. Անվտանգության և սահմանադրական հարցերի հանձնաժողովի անդամ
* 2009-2013 թթ. Ընտրական հանձնաժողովի անդամ
* 2005-2009 թթ. Ընտանեկան և մշակութային հարցերի հանձնաժողովի անդամ
* 2005-2009 թթ. Ընտրական հանձնաժողովի անդամ
* 2001-2005 թթ. Արտաքին հարաբերությունների ընդլայնված հանձնաժողովի անդամ
* 2001-2005 թթ. Ընտրական հանձնաժողովի անդամ

Ծանոթագրություններ
------------------

1. 1 2 3 4 5 6 7 8
2. ↑  «Biografi: Grande, Trine Skei». Վերցված է 2014 թ․ նոյեմբերի 14-ին.
3. ↑  Heidi Schei Lilleås. «He was 17, Skei Grande was 38 - now he tells his story». *Nettavisen* (Norwegian). Վերցված է 2018 թ․ փետրվարի 5-ին.`{{cite news}}`: CS1 սպաս․ չճանաչված լեզու (link)
4. ↑
5. ↑

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Թրինե Շայ Գրանդե» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | BIBSYS: 10067969 · GND: 1237118387 · VIAF: 2149066528665601233 · WorldCat VIAF: 2149066528665601233 |

 |